Demons to Diamonds

Demons to Diamonds ( Demonoj al Diamantoj) estas fiksa pafa videoludo por la ludkonzolo Atari 2600, disvolvita de Atari, Inc. kaj eldonita en 1982. Ĝi estis programita fare de Nick Turner kun grafikoj desegnitaj de Alan Murphy. Nick Turner antaŭe adaptis Super Breakout al Atari 2600. La manlibro deklaras, ke la ludo estis ĉefe desegnita por infanoj en la aĝkategorio de 6 ĝis 12 jaroj.

Ludantoj provas pafi demonojn dum "kosma karnavalo" kaj poste kolekti la diamantojn lasitajn de ili, evitante pafojn de malamikaj kranioj. La ludo inkluzivas ambaŭ unu-ludantan kaj du-ludantan modusojn.

Ludomaniero 
La ludanto uzas laseron ĉe la fundo de plurvica ludkampo, movante ĝin flanken pere de la regilohttp://www.atarimania.com/2600/boxes/hi_res/demons_to_diamonds_color_i_7.jpg kaj premas la agbutonon de la regilo por pafi laseran radionhttp://www.atarimania.com/2600/boxes/hi_res/demons_to_diamonds_color_i_5.jpg vertikale supren en la ludkampon. La ludanto povas kontroli, kiom alte la radio iras, liberigante la butonon ĉe la dezirata alto. Demonoj komencas aperi en diversaj vicoj sur la ludkampo kaj moviĝas horizontale tra la ekrano. La ludanto devas pafi demonojn, kies koloro kongruas kun tiu de la pafilo. Se trafita, la demono transformiĝas en diamanto, kiun oni ankaŭ povas pafi por akiri pliajn poentojn. Se ludanto pafas demonon de alia koloro, la demono transformiĝas en homa kranio, kiu povas pafi la ludanton per sia propra lasera radio. La kranio ne povas esti detruita de la ludanto, sed ĝi malaperos post mallonga tempo.

250px|left|thumb|Ekrankopio de ludado
La ludanto ricevas unu poenton por ĉiu sukcese pafita demono kaj dek poentojn por ĉiu sukcese pafita diamanto. Poentoj estas multobligitaj laŭ la distanco inter la bazo kaj la celo. Ekzemple, demono pafita unu vicon super la ludanto valoras unu poenton, dum demono pafita kvar vicojn super la ludanto valoras kvar poentojn.

En multludanta moduso, la dua ludanto operacias alian laseron ĉe la supro de la ekrano, pafante de supre malsupren. Denove, la dua ludanto devas pafi demonojn, kiuj kongruas kun la koloro de sia pafilo por produkti diamantojn, sed la diamantojn povas pafi ambaŭ ludantoj.http://www.atarimania.com/2600/boxes/hi_res/demons_to_diamonds_color_i_10.jpg Ankaŭ, kranioj kapablas pafi kaj supren kaj malsupren tra la ludkampo. En kelkaj variaĵoj de la ludo, la ludantoj povas pafi la laseran pafilon de sia kontraŭulo por malplenigi ilian rezervon de kromaj vivoj.

En ambaŭ unu- kaj multludanta versioj, ludantoj komencas kun kvin vivoj. Unu vivo perdiĝas kiam la lasera bazo de la ludanto estas trafita de lasera radio pafita de kranio aŭ de kontraŭulo, depende de la variaĵo de la ludo. La ludo finiĝas kiam ĉiuj vivoj estas perditaj. En la multludanta moduso, la supervivanta ludanto ricevas poentojn por ĉiu restanta vivo.

Recenzo
Demons to Diamonds estis publikigita en julio 1982.

Bill Kunkel kaj Arnie Katz de Electronic Games en 1983 ne ŝatis la ludon. Ili priskribis Demons to Diamonds kiel "video-dormiga pilolo".

 Referencoj 

 Eksteraj ligiloj 
 Demons to Diamonds ĉe MobyGames ()

Kategorio:Videoludoj aperintaj en 1982
Kategorio:Fiksaj pafaj videoludoj
Kategorio:Videoludoj de Atari
Kategorio:Videoludoj kreitaj en Usono
Kategorio:Videoludoj ludeblaj per Atari 2600